Naa Asheley Dordor

Naa Asheley Dordor be Ghanaian wey be Chiropractor den san be Chief Executive Officer for Nova Wellness Centre, ebe health center wey dey incorporate chiropractic, nutrition, exercise den massage so say dem go take treat patients.

 Ein career 
She be de Chief Executive Officer give Nova Wellness Centre. Ein career start as associate chiropractor for chiropractor Glen Huntly, de tyme she go outreach programs. She job for one year per for Chicago Illinoi after she graduate from school before she move come Ghana. She further job plus sum spinal clinic for Ghana insyd for anoda year before she start ein own health center for 2013 insyd.

 Ein education 
Dordor get ein Bachelor of Science degree from de St Mary's University for Canada. She specialize as Chiropractor for de Palmer College of Chiropractic wey dey Devenport Modalities for de USA insyd. 

 Ein awards 
She chop award for Outstanding Executive for de Year (Health den Wellness Category) for de third Ghana-West Africa Business Excellence Awards (GWABEA). For 2018 insyd, de 40under40 awards acknowledge am sake of ein contribution to de Chiropractic industry for Ghana insyd. She chop Woman Entrepreneur for de year for 2018 insyd by de Small Medium Enterprises Ghana Awards (SMEGA) Scheme. For 2017 insyd, ein health center, Nova Wellness Center, chop de best Small & Medium Enterprises (SME) for health insyd for de SMEGA Awards.

 References 

Category:Ghanaian chiropractors
Category:Human
Category:Ghanaians
Category:21st-century Ghanaian businesswomen
Category:21st-century Ghanaian businesspeople
Category:Saint Mary's University (Halifax) alumni
Category:Palmer College of Chiropractic alumni

 External links